OŠ Rodica

Datum: 8. 5. 2020

NAČRT OCENJEVANJA PRI POUKU ANGLEŠČINE V ČETRTEM RAZREDU

Učenci 4. razredov v drugem ocenjevalnem obdobju še niso pridobili ocene, zato jo po Pravilniku o ocenjevanju\* znanja potrebujejo. Navodila bodo učencem posredovana s strani učiteljice preko e-pošte. Ocene bodo ustne.

Po predlogu Pravilnika o ocenjevanju\* se ocena zaključi na podlagi že pridobljenih ocen in na novo pridobljene ocene, hkrati za vse učence velja, da je pogoj za zaključeno oceno sprotno delo na daljavo.

Pridobivanje ocen bo potekalo tako, da bodo učenci vnaprej dobili navodila za ustno ocenjevanje. Njihova naloga bo, da pripravijo krajši govorni nastop.

Teme se navezujejo na učno snov, ki smo jo obravnavali in je bila zajeta v preverjanju. Učenci do predvidenega datuma govorni nastop napišejo in/ali posnamejo ter ga po elektronski pošti oddajo svoji učiteljici.

Govorni nastop lahko oddajo najkasneje do 25. 5. 2020.

Ocenjevanje govornega sporazumevanja in sporočanja bo obsegalo učne vsebine drugega ocenjevalnega obdobja.

Če bo kdo med oceno, bo možno zviševanje v začetku meseca junija.

Zapisala Tamara Kovačič

**\*** *Pravilnik o preverjanju in ocenjevanju znanja ter napredovanju učencev v osnovni šoli* in *Sklep o ukrepih za nemoteno opravljanje vzgojno-izobraževalnega dela v osnovnih šolah v šolskem letu 2019/2020*

|  |  |  |  |  |  |
| --- | --- | --- | --- | --- | --- |
| **KATEGORIJA** | **1 TOČKA** | **2 TOČKI** | **3 TOČKE** | **4 TOČKE** | **5 TOČK** |
| **VSEBINA** | Vsebina ne ustreza predpisani temi. | Vsebina nima večine zahtevanih elementov. Besedilo je preskopo. | Vsebina nima vseh zahtevanih elementov. Besedilo je skopo oz. odstopa od tematike. | Vsebina ima vse zahtevane elemente, vendar primanjkuje zanimivosti in pestrosti. | Vsebina ima vse zahtevane elemente, je pestra, zanimiva in poglobljena. |
| **BESEDIŠČE** | Učenčevo besedišče je skromno ali neustrezno, uporablja le posamezne osnovne besede in besedne zveze. Omejitve v besedišču so velike, razumevanje povedanega je skoraj nemogoče. | Skromno in ponavljajoče besedišče, ki je pogosto neustrezno.  Napačna raba besed in omejeno besedišče otežujejo razumevanje povedanega. | Osnovno in/ali ponavljajoče, a  večinoma ustrezno besedišče, z občasnimi primeri neustreznosti. | Učenec uporablja ustrezno besedišče s posameznimi primeri neustreznosti. | Učenec uporablja bogato in raznoliko ter ustrezno besedišče. Uporablja pridevnike, prislove, besed ne ponavlja.  Napak skorajda ni. |
| **JEZIKOVNA PRAVILNOST** | Učenec tudi osnovne slovnične strukture večinoma uporablja napačno, zelo pogosto dela večje napake, povedi ne povezuje. Napake ovirajo razumljivost govora. | Učenec uporablja omejen nabor slovničnih struktur, bolj zapletene tvori in rabi z napakami, uporablja osnova vezniška sredstva. Napake občasno ovirajo razumljivost govora. | Učenec uporablja osnovne, pri pouku obravnavane slovnične strukture dokaj dobro, medtem ko dela napake pri rabi zahtevnejših neutrjenih in neobravnavanih struktur. Te napake lahko občasno ovirajo razumljivost govora. | Učenec uporablja ustrezen nabor tudi bolj zapletenih jezikovnih struktur in izraznih sredstev. Manjše napake so dokaj pogoste. | Učenec uporablja pester (raznovrsten) nabor tudi bolj zapletenih jezikovnih struktur, povedi ustrezno povezuje in predvsem pri prosti rabi, občasno napravi manjše napake. |
| **KOHERENTNOST BESEDILA, JASNOST IN DOLŽINA GOVORNEGA NASTOPA** | Govor se zatika in je zelo razdrobljen, tako da je sledenje govoru skoraj nemogoče. Učenec ima neprimerno intonacijo(prehitro, prepočasi, nerazumljivo) ali pa govor prebere. Učenčev okvir jezikovnega nastopa je veliko prekratek (govori 30s ali manj). | Govorjenje je manj koherentno. Govor se učencu zatika, išče izraze, prekinja, ponavlja.  Učenec občasno uporabi neprimerno intonacijo (govori prehitro, prepočasi, nerazumljivo) ali pa govor prebere. Učenčev okvir govornega nastopa je prekratek (govori 45-55sekund). | Govor je v rabi moten, značilne so prekinitve in/ali ponavljanja, preoblikovanja.  Učenec se izraža delno jasno oz. občasno z neprimerno glasnostjo ali tempom; govori z intonacijo, ki je večinoma primerna. | Govor je v glavnem tekoč, prisotna so občasna zatikanja. Učenec se izraža jasno ter s primerno glasnostjo in tempom; govori večinoma prosto. | Govor poteka tekoče in prosto ter brez napora. Učenec se izraža jasno ter s primerno glasnostjo in tempom; govori prosto. |

**Nabor jezikovnih struktur, širina besednega zaklada in mera tolerance specifičnih napak so odvisni od vzgojno-izobraževalnega obdobja, v katerem se učenec nahaja.**